**VAJA: branje in prepis**

Preberi, kaj so napisali tvoji vrstniki. Izberi si eno besedilo in ga prepiši s pisanimi črkami. Lahko prepišeš tudi dve besedili … Vadi branje.

*T: Po nareku prepiši eno besedilo, lahko tudi dve … Svoj zapis glasno beri, dokler ne boš zadovoljen (dokler ne bo branje tekoče).*

**Moj kanarček**

Imam ptička kanarčka. Telo ima pokrito z belim perjem. Glavico mu krasita rjava čopka. Živi v modri kletki. Rad je sladkor v kockah in pomarančo. Ko pridem iz šole, veselo čeblja.

Hana Novak

**Dedek je čebelar**

Moj dedek je čebelar. V sadovnjaku za hišo ima čebelnjak. Poleg čebelnjaka stojita dva stara panja. Čebele pridno nabirajo med in ga nosijo v panje. Dedek Janez vsako leto toči med. Pri delu mu pomagam.

Gal Petrovčič

**Slikala sem**

V petek sem imela likovni krožek. Z igrišča sem opazovala Nanos. Ko sem ga slikala, se mi je slika spackala. Žalostno sem jo pogledala in nisem vedela, kaj naj storim. V glavo mi je šinila dobra ideja. Iz packe sem naredila veliko glavo. Zmanjkalo mi je prostora, zato sem naslikala majhno telo. Noge sem imela zelo kratke, roke pa so segale skoraj do peta. Nasmejala sem se svoji podobi. Ko sem sliko pokazala svoji učiteljici, je skoraj počila od smeha.

Anja Seliškar